sasicodes/solvari-1 huggingface dataset:
அரசு கட்டில்புதிது வாதாபிக் கோட்டைக்கு வெளியே சற்று தூரத்தில் காபாலிக மதத்தாரின் பலி பீடம் இருந்தது என்பதை நேயர்கள் அறிவார்கள்.
வாதாபிப் பெரும் போர் முடிவுற்றதற்கு மறுநாள் இரவு அந்த காபாலிகர் பலி பீடத்துக்குச் சமீபத்தில் ஒரு பயங்கர சோக நாடகம் நடைபெற்றது.
கிழக்கே அப்போதுதான் உதயமாகிக் கொண்டிருந்த சந்திரனின் கிரணங்கள் மரங்களின் வழியாகப் புகுந்து வந்து மொட்டை மொட்டையாக நின்ற பாறைகள் மீது விழுந்த போது அந்தக் கறுத்த பாறைகளும் அவற்றின் கறுத்த நிழல்களும் கரிய பெரிய பேய்களின் உருவங்களைக் கொண்டு அந்தப் பாறைப் பிரதேசத்தைப் பார்ப்பதற்கே பீதிகரமாகச் செய்து கொண்டிருந்தன.
பாறைகளின் ஓரமாகச் சில சமயம் நிழல்களில் மறைந்தும் சில சமயம் நிலா ஒளியில் வெளிப்பட்டும் ஒரு கோரமான பெண் உருவம் வந்து கொண்டிருந்தது.
அவ்விதம் தோளிலே பிரேதத்தைச் சுமந்து கொண்டு நடந்த பெண் உருவமானது நிலா வெளிச்சத்தில் தோன்றிய போது அதன் நிழல் பிரம்மாண்ட ராட்சஸ வடிவங்கொண்டு ஒரு பெரும் பூதம் தான் உண்பதற்கு இரை தேடி எடுத்துக் கொண்டு வருவது போலத் தோன்றியது.
சற்று அருகில் நெருங்கிப் பார்த்தோமானால் அந்தப் பெண் உருவம் கற்பனையில் உருவகப்படுத்திக் கொள்ளும் பேயையும் பூதத்தையும் காட்டிலும் அதிகப் பயங்கரத் தோற்றம் அளித்தது என்பதை அறியலாம்.
கறுத்துத் தடித்த தோலும் குட்டையான செம்பட்டை மயிரும் அனலைக் கக்கும் கண்களுமாக அந்தப் பெண் உருவம் காவியங்களில் வர்ணிக்கப்படும் கோர ராட்சஸிகளைப் பெரிதும் ஒத்திருந்தது.
ஆயினும் அந்தப் பெண் ஒரு காலத்தில் ரஞ்சனி என்னும் அழகிய பெயருக்கு உரியவளாய் பார்த்தவர் கண்களை ரஞ்சிக்கச் செய்பவளாய் அவர்கள் உள்ளத்தை மோகிக்கச் செய்பவளாய்த்தான் இருந்தாள்.
அவளை இம்மாதிரி கோர வடிவம் கொண்ட காபாலிகையாகச் செய்தவர் புத்த பிக்ஷு தான் என்பதை முன்னமே அவருடைய வாய்மொழியினால் தெரிந்து கொண்டிருக்கிறோம்.
இப்போதெல்லாம் உனக்கு நல்ல வேட்டை போலிருக்கிறது இவ்விதம் பிக்ஷு சொல்லிக் கொண்டு வந்த போது காபாலிகை தான் இத்தனை நேரமும் தோளில் சுமந்து கொண்டிருந்த உடலைத் தொப்பென்று கீழே போட்டாள்.
அவன் கால்கள் குதிரையின் கடிவாளத்தில் மாட்டிக் கொண்டிருந்தபடியால் கீழே விழாமல் தொங்கிக் கொண்டே வந்திருக்க வேண்டும் என்று தெரிந்தது.
தாங்கள்தான் என்று நினைத்துத் தோளில் போட்டுக் கொண்டு அழுது கொண்டே வந்தேன்... அப்போது புத்த பிக்ஷுவுக்குத் திடீரென்று ஏதோ ஓர் எண்ணம் தோன்றி இருக்க வேண்டும்.
ரஞ்சனி நீ போய் விடு சற்று நேரம் என்னைத் தனியே விட்டு விட்டுப் போ இங்கு நில்லாதே என்று பிக்ஷு விம்மலுடன் சொன்னதைக் கேட்டுக் காபாலிகை பயந்து போய் அங்கிருந்து விலகிச் சென்று பாறையின் மறைவில் நின்றாள்.
அதை உன்னிடம் சொல்லுவதற்கு முடியாமல் இப்படி நடந்து விட்டதே.... மறுபடியும் பிக்ஷு தமது மார்பில் ஓங்கி அடித்துக் கொண்டு சொன்னார் பாழும் பிக்ஷுவே உன் கோபத்தில் இடி விழ உன் காதல் நாசமாய்ப் போக உன் சிவகாமி... ஆ சிவகாமி என்ன செய்வாள்?....
அன்றைக்கு அஜந்தாவில் நீயும் நானும் கொஞ்சம் பொறுமையாக மட்டும் இருந்திருந்தோமானால் இம்மாதிரி விபரீதம் நேர்ந்திராதே இந்த யுத்தம் நடக்கவே நான் விட்டிருக்க மாட்டேனே பல்லவ நாட்டார் அத்தனை பேரையும் பட்டினியால் சாகப் பண்ணியிருப்பேனே மாமல்லனையும் உயிரோடு பலிகொடுத்திருப்பேனே ஐயோ இப்படியாகி விட்டதே.... பிக்ஷு புலிகேசியின் உடலை மடியிலிருந்து மெதுவாக எடுத்துக் கீழே வைத்தார்.
எழுந்து நின்று இரு கைகளையும் வானத்தை நோக்கித் தூக்கிக் கொண்டு பாறை மறைவிலிருந்த காபாலிகைக்குக் கூட ரோமம் சிலிர்க்கும்படியான அலறுகின்ற குரலில் உரக்கக் கூவினார்.
ப்ளாஸ்டிக் பொருட்களுக்கு எதிராக கடுமையாக்கப்படும் சட்டம் புதிய கட்டுப்பாடுகள் ஆங்கிலத்தில் சரளமாகப் பேசவும் எழுதவும் மற்றும் கேம்பிரிட்ஜ் பல்கலைக்கழகத்தினால் நடத்தப்படும் பரீட்சைகளுக்கு அனுபவமிக்க ஆசிரியரினால் கற்பிக்கப்படும்.
மீழ் சுழற்சிக்கு உட்படுத்த முடியாத ப்ளாஸ்டிக் பொருட்களுக்கு எதிராக பிரெஞ்சு அரசு பல கடுமையான நடவடிக்கைகளை முன்னெடுக்க உள்ளது.
இந்த நிகழ்ச்சி சமூகவலைத்தளங்களில் பகிரப்பட்டுள்ளதுடன் கன்னியாஸ்திரிகளிற்குப் பெரும் பாராட்டுக்கள் குவிந்த வண்ணம் உள்ளன...
கிரஹப்பிரவே சத்துக்கு பசுமாடு கேட்டா இப்படித்தான் பிகு பண்ணிப்பானுங்க மாமாவுக்கு எந்த விஷயத்திலும் அட்வான்ஸாக இருக்கவேண்டும்.
அவர் ரெயிலுக்கு முன்னதாக ரிஸர்வ் பண்ணியிருந்தால்கூட நாலுமணி நேரம் முன்னதாகவே ஸ்டேஷன் பிளாட்பாரத்தில் போய் உட்கார்ந்துகொண்டு ஸ்டேஷன் மாஸ்டரை நச்சரித்துக் கொண்டேயிருப்பார்.
ஸ்டேஷன் பக்கம் இவரது தலையைக் கண்டாலே டியூட்டியிலிருந்து லீவுபோட்டுவிட்டு வீட்டுக்கு ஓடும் ஸ்டேஷன் மாஸ்டர்களும் உண்டு என் அண்ணன் கட்டிய வீட்டுக்கு நாளை விடியற்காலை கிரஹப்பிரவேசம்.
ஒரு வாரம் முன்னதாகவே தன் குடும்பம் சகிதமாக வந்து இறங்கிய மாமா வழக்கமான தன் அதிகாரத் தோரணையோடு முகூர்த்த மாதமாகையால் புரோகிதம் செய்ய அய்யர் கிடைக்காமல் நான் ஒருவாரம் ஊரெல் லாம் தேடியலைந்து நான் பிடித்து வந்த அந்த அய்யரை மாமா இண்டர்வியூ செய்ததில் பாவம் அந்த அய்யர் டென்ஷனாகிப்போய் கோபித்துக் கொண்டு துண்டை உதறித் தோளில் போட்டுக் கொண்டு ஓடியே போய்விட்டார் எந்தெந்த மந்திரம் சொல்லி கடவுளரை ஆசீர் வாதத்துக்கு அழைக்கப்போகிறீர்?
நானும் அண்ணனும் போய் அவர் தாடையைப் பிடித்துக் கெஞ்சி மீண்டும் அழைத்து வருவதற்குள் போதும் போதும் என்றாகிவிட்டது இரவு மணி ஒன்பது ஆகிவிட்டது.
சாப்பிட்டுவிட்டு கொஞ்சநேரம் மாமாவின் பார்வையிலிருந்து மறைந்துபோய் படுக்கலாம் என்று நான் ஒதுங்கியபோது ஏன்டி விமலா கோபால் எங்கே போய்த்தொலஞ்சான்?
இந்த ஏரியா வுல அது கிடைக்கறது கஷ்டம்னு அய்யர் சொன்னாரே ....ராத்திரியே போய் அத விசாரிச்சு வச்சுடச் சொல்லு மாமா எதிலுமே ஒரு க்வாலிட்டி இருக்க வேண்டும் என்பதில் பிடிவாதக்காரர்.
பசுவானது நல்ல நேரத்துல நல்ல திசையப் பாத்து நின்னு ரிலீஸ் பண்ணுன சுத்த கோமியமா இருக்கணும் அதுவும் பொன்னிறமா சுடச் சுட இருக்கணும் என்று அவர் ஏதாவது கண்டிஷன் போடுவாரோ என்று நினைத்தேன்.
விடிகாலையில் அந்த மாட்டிற்கு சிறுநீர் உபாதை ஏற்படும் நேரத்தை எதிர்பார்த்து நானும் அந்த மாட்டுத் தொழுவத்திலா படுத்துக் கிடக்கமுடியும்?
நீபாட்டுக்கு தூங்கிடாதேடா விடியற துக்கு முந்தியே புரோகிதருக்கு வேண்டிய எல்லா அயிட்டங்களையும் ரெடி பண்ணி வெச்சிடணும் ...புரியுதா?
தூங்கிக்கொண்டிருந்தவர்களையெல்லாம் எழுப்பி குளியலறைக்கு இத பாருடா.....இருட்டுல அந்த கொட்டில்ல வித்தியாசம் தெரியாம நீ எருமை காளை எதுகிட்டேயாச்சும் பிடிச்சுட்டு வந்து தொலையாதே என்ற அட்வைஸ் வேறு தாசில்தார் வீட்டை அடைந்து அந்த விடியற்காலை நேரத்தில் கதவைத் தட்டி அவர்களை எழுப்பியபோது தாசில்தார் மாமா ஒரு கையில் டார்ச் லைட்டும் மற்றொரு கையில் ஒரு தடிக்கம்பு சகிதமாக வந்து கதவைத் திறந்தார்.
தூக்கமயக்கத்தில் என்னை அடையாளம் கண்டு கொள்ளாமல் இசகு பிசகாக அவர் என் மீது ஒரு போடு ட்டுவிட்டாரென்றால்...... ......கிரஹப்பிரவேசத்துக்கு இருக்க வேண்டிய நான் ஆஸ்பத்திரி பிரவேசமோ எனது விதியின் கொடுமை ரொம்ப மோசமாக இருக்கும் பட்சத்தில் எம லோகப் பிரவேசமோ அல்லவா போகவேண்டியிருக்கும் என்ற அச்சத்தில் மாமா....நான் அவர் முகத்தில் தூக்கக்களையும் எரிச்சலின் சாயலும் படர்ந்திருந்ததை அந்த மங்கிய வெளிச்சத்திலும் கண்டுகொண்டேன்.
ராத்திரியே பிடிச்சு வச்சிட்டாங்க போலிருக்கு பரவாயில்லை அவசரத்துக்கு இதுவாவது கிடைத்ததே கோமியப் பிரச்னை தீர்ந்ததில் எனக்கு திருப்தி.
தாசில்தார் மாமா கதவைச் சாத்தும் போது காலையில் மாமியை அழைச்சுக்கிட்டு கணபதி ஹோமத்துக்கே வந்துடுங்க மாமா என்று அழைப்பு விடுத்தேன்.
நடராஜன்கிட்ட சொல்லிடு அவரிடமிருந்து விடைபெற்று வீட்டுக்குத் திரும்பிய போது மாமா சமையல் கட்டில் நின்றுகொண்டு சுடச் சுட காபியை உறிஞ்சிகொண்டிருந்தார் அவருக்குப் பயந்து ஒவ்வொரு வேலையையும் நான் செய்து வந்தாலும் அவரிடமிருந்து கிடைத்த ஏச்சுக் களினால் மனம் புழுங்கிக் கொண்டிருந்தேன்.
அவர் ஊருக்குப் போவதற்குள் ஒருநால் அவர் குடைமிளகாய் மூக்கு உடைந்து போகும்படி ஒரு நோஸ்கட் நிகழ்ச்சியை நடத்திக்காட்ட வேண்டும் என்பது என் திட்டம்.
புது வீட்டுக்குள் நுழையவிட ஒரு பசுவும் கன்றும் கொண்டுவருவதற்காக நான் மாடாய் அலைந்து கடைசியில் ஒரு மாட்டுக் காரனைப் பிடித்தேன்.
தண்ணியடித்துவிட்டு படுத்த அவனை விடியற் காலையில் நான் தண்ணியை அவன் மூஞ்சியில் அடித்து எழுப்ப வேண்டியாகிவிட்டது புதுமனைப் புகுவிழா நிகழ்ச் சிகள் நடந்து கொண்டிருந்தன.
பசுவும் கன்றும் வீட்டுக்குள் நுழையும்போது அது நடுவீட்டில் சாணம் போட்டால்தான் மங்களகர மாய் இருக்கும் என்று மாமா கண்டிஷன்போட மாட்டுக்காரன் அவரிடம் சண்டைக்கு வந்து விட்டான் சரியான தீவனமின்றி கருவாடாய்க் காட்சியளித்த பரிதாபத்துக்குரிய அந்த கோமாதா மூச்சுவிடவே திராணியற்ற நிலையில் தள்ளாடியவாறு நிற்கும்போது அது சாணம் போடுவதற்கான சாத்தியக்கூறுகள் இல்லை என எனக்குப் புரிந்தது.
மாமாவின் மேல் அவனுக் கிருந்த கோபத்துக்கு அவரை மிதித்து வரட்டி தட்டிவிட்டுத்தான் போவான் என்று புரிந்தது அவனை சமாதானப்படுத்தி எனக்குத் தோன்றிய ஒரு ஐடியாவை அவனிடம் சொல்ல.
மாமாவின் பார்வைக்குப் படாமல் தான் மாடு வீட்டுக்குள் நுழையும்போது மாட்டுக்காரன் மாட்டைத் தட்டிக் கொடுப்பதுபோல் அந்த சாணப்பையை நசுக்கி சாணம் வீடெங்கும் பீச்சியடிக்குமாறு செய்ய வேண்டியது.
இதுதான் எங்கள் திட்டம் அப்படியே எல்லாம் நடந்து பீச்சியடிக் கப்பட்ட சாணமானது ஹாலில் உட்கார்ந்திருந்த பட்டுச்சேலைப் பெண் மணிகள் மேலெல் லாம் சாண அபிஷேகம் செய்துவிட்டது சாணத்தால் ஏற்பட்ட நாணத்தால் அவர்கள் ஓடி ஒளிந்த காட்சியும் விழாவுக்கு புரோகிதரின் பக்கத்திலேயே மாமா உட்கார்ந்து கொண்டு அவரை பெண்டு எடுத்துக் கொண்டி ருந்தார்.
மதுரை மாமாவை ரயிலேற்றிவிட்டு நான் வீட்டுக்குத் திரும்பிக்கொண்டிருந்தபோது வழியில் பார்த்த தாசில்தார் மாமாவைக் கேட்டேன் என்ன மாமா ஃபங்ஷனுக்கு வராமலேயே இருந்துட்டீங்க?
வரமுடியாமப் போச்சுடா....மாமிய டாக்டர்கிட்ட கூட்டிண்டு போகணும்னு சொன்னேனில்லியோ.... என்று சொல்லி அவர் நிறுத்த என்ன மாமா ஆச்சு?
டாக்டரின் க்ளினிக்கில் மாமியின் லேப் டெஸ்ட் ரிஸல்ட்டைப் பார்த்துவிட்டு அந்த டாக்டரே மூர்ச்சையாகி விழுந்துவிட்டாராம் மாமிக்கு இது தலைச்சன் ஈற்று என்றும் வீட்டுக் கால்நடைகளை எளிதில் தாக்கும் கோமாரி நோய் அவளைப் பீடித்திருப்பதாகவும் இந்த தலைச்சன் கன்றுக்குட்டியை மாமி பிரசவிப்பதே ரொம்பக் கடினம் என்றும் அந்த ரிஸல்ட் நடந்ததை மாமா விளக்கினார்.
கோபாலு நேத்திக்கு காத்தாள இருட்டுல நான் உங்கிட்ட பாட்டிலை மாத்திக் குடுத்துத் தொலச்சிட்டேன் அதுல இருந்தது மாமியோட டெஸ்ட்டுக்காக பிடிச்சு வெச்சதுப்பா தன்னோடதுன்னு மாமி அந்த பசுவோட கோமிய பாட்டிலை லேப்ல குடுத்துட்டதால இவ்வளவு கோளாறு...மன்னிச்சுடுடா எனக்குத் தலை சுற்றியது அப்படியானால்...... மதுரை மாமா பக்திசிரத்தையுடன் இடுப்பில் துண்டைக் கட்டிக்கொண்டு புரோகிதர் கொடுத்த கோமிய தீர்த்தத்தை பவ்யமாக வாங்கி தன் தலையில் தெளித்துக் கொண்டு வாயிலும் ஊற்றிக்கொண்டாரே....அது...... அது......?
ஒரு தாசில்தார் ஒரு மாஜிஸ்ட்ரேட் ஒரு நீதிபதி ஒரு சப்இன்ஸ்பெக்டர் இவர்களுக்குக் கூட திருக்குறள் ஒன்றே போதும் தமது வேலையை சரியாகச் செய்ய.
திருக்குறளை நன்கு உணர்ந்திருந்தால் போதும் என்று அவர்களுக்கு உத்தியோகம் வழங்கப் பட வேண்டும்... அனைவரும் திருக்குறளைப் படித்து அறிவுள்ள மக்களாகி இன்புற்று வாழ வேண்டுமென்பதுதான் எனது ஆசை.
ஒரு நானூறு பக்க ஏட்டினை வாங்கி முதற்படியாக மனனம் செய்த திருக்குறள் அதிகாரத் தலைப்புகளை வரிசையாக எண்ணுடன் நினைவுபடுத்தி எழுதுங்கள்.
மனனம் செய்த குறட்பாக்களை ஒவ்வொரு அதிகாரமாக தலைப்பிட்டு ஒவ்வொரு பக்கத்துக்கு ஒவ்வொரு அதிகாரமாக மனனம் செய்த அன்றே எழுதுங்கள்.
ஒவ்வொரு அதிகாரமாக மனனம் செய்யும் போது இரண்டாம் அதிகாரம் மனனம் செய்தவுடன் முதல் அதிகாரத்தையும் சேர்த்துச் சொல்லி நினைவுபடுத்திக் கொள்ளுங்கள்.
இவ்வாறு பயில்வதால் எந்த நேரத்திலும் எந்த இடத்திலும் எந்தக் குறளைக் கேட்டாலும் சொல்லக் கூடிய வைல்வான நினைவாற்றல் உங்களிடம் வளர்ந்து விடும்.
முகவுரையில் சொல்லியுள்ள படி பதவிகளுக்கான தேர்வுகள் நடாத்தப் பட்டால் எவ்வளவு அழகான சமூகம் ஒன்று உருவாகும் நான் தினமும் பார்க்கும் இணையத்தளம் ... திருக்குறளை மிக சிறப்பாக தொகுத்துள்ளது.
மான் மட்டுமே தெரியும் பழங்குடிப் பழமொழி சில நாட்களுக்கு முன் மனோ மேம் எனது பதிவிடுதலின் மந்தத் தன்மையை நீக்கும் விதமாக ஒரு தொடர் பதிவுக்கு அழைத்தாங்க.
சின்ன வயசில் பிடித்த தும்பி முதல் தோட்டத்துச் செடிகொடிகள் போகுமிடமெல்லாம் கண் நிறைக்கும் பூக்கள் வானில் பறக்கும் பறவையினங்கள் உலகைப் படைத்துக் காத்து ரட்சிப்பதாய் உருவகிக்கும் கடவுளர்கள் மற்றும் பல நேசமிகு மனிதர்கள்.
படித்த காலத்தில் ஒத்த அலைவரிசையில் நெருங்கி இன்று ஒரே ஊரில் வசித்தும் தொடர்பெல்லைக்கு அப்பால் தன்னை நிறுத்திக்கொள்ளும் கலைவாணி.
வலையுலகில் அறிமுகமாகி பின்னூட்டங்களால் நட்பைப் பரிமாறி திடுதிப்பென சில நாட்களுக்கு முன் ஒரு முன்னிரவில் தொலைபேசியில் நலம் விசாரித்த மோகன் ஜி.
பக்கத்துப் பெருமாள் கோயில்ல என்ன தவம் செய்தனைன்னு பாம்பே ஜெயஸ்ரீ பாடத் தொடங்கினா செத்துப் போயிட்டதா சொல்ற சுகுணா குரல்ல தான் மீதிப்பாட்டு கேட்கும்.
பார்க்கும் போதெல்லாம் பேச்சுக்கிடையே நாலைஞ்சு தடவையாச்சும் கூப்பிட்டு தூரமாயிருக்குற தன் பொண்ணு நினைப்பை தணிச்சுக்குவாங்க அவங்க இன்னும் லிஸ்ட்ல இருக்கற விடுபட்டவங்களுக்கும் சொல்வேன்.
எனவே இந்த தொடர்பதிவைத் தொடர வலையுலக நண்பர்கள் விழைவார்களாக உங்கள் நட்பு வட்டத்தில் எனக்கும் இடம் இருக்கிறது என்பதில் மகிழ்ச்சி.
நெய்வேலி வந்து உங்களிருவரையும் பார்த்துச் சென்றது இன்றும் பசுமரத்தாணியாய் நினைவில்..... நட்பு குறித்து எனக்கும் ஆழ்ந்த ஈடுபாடுண்டு... உங்கள் கேள்வி பதிலைப் படிக்கும் போது எனக்கும் என் நட்புகள் மனதில் மலர்ந்து சென்றனர்.... அந்த நினைவுகளுக்காய் உங்களுக்கு என் நன்றி... இதைப்பார்த்ததும் என் தூக்கம் கலைந்து என் துக்கங்களும் மறைந்து ஏதோ ஒரு புத்துணர்ச்சி கிடைத்தது போல என்னால் உணரமுடிந்தது.
அன்றாடம் மதிய வேளையில் எங்க வீட்டெதிரே உள்ள அரச மர நிழலில் தம் ஆடுகளை இளைப்பாற்றும் பெண்மணி எங்க தோட்டத்திலிருக்கும் தண்ணீர் குழாயில் தனக்கும் தன் ஆடுகளுக்கும் குடிநீர் எடுத்துக் கொள்வது வழக்கம்.
ஒருநாள் ஆடுகளுக்கு வாளியில் தண்ணீர் வைத்து விட்டு தன் மதிய உணவை சாப்பிட்ட பெண்மணி ஆடுகள் நகர்ந்திட அவசரமாக பின்னோடினார்.
சாரிங்க... சாரி சாரி ... என்கிறார் ஆட்டுக்கார அம்மா எல்லோருமே எதற்கெடுத்தாலும் இப்போது சாரிங்க...சாரி சாரி.... எனச் சொல்வது கேட்க நல்லாத்தான் இருக்குது.
பல பெரிய மனிதர்கள் செய்யத் தகாதவற்றையே செய்தும் துளி குற்ற உணர்வுமற்று சஞ்சரிக்கும் இக்காலத்திலும் எளிய அம் மனிதர்களின் உடனடிப் பிரயோகம் வியப்பளித்தது.
நம் நெய்வேலி இன் அழிவுகள் சில காணொளிகள் மூலம் கண்டேன்... உண்மையைச் சொல்ல வேண்டுமெனில் பார்க்க முடியவில்லை அவ்வளவு வருத்தம்.... எத்தனை எத்தனை மரங்கள் வீழ்ந்துவிட்டன.... இன்னும் பழையபடி பசுமையாக மாற இன்னும் நிறைய வருடங்கள் ஆகும்.... நெருங்கிய உறவினர்கள் பாண்டிச்சேரியில் என்பதால் நிலைமையின் தீவிரம் புரிந்தது.
தொலைபேசி கைபேசி கணினி எதுவும் வேலை செய்யாததால் அங்கு அவர்கள் எப்படியிருக்கிறார்கள் என்பதையும் அறிந்துகொள்ள முடியாமல் தவித்ததை வார்த்தைகளால் விவரிக்க முடியாது.
தானே யின் கலவரம் எங்களையும் நினைக்க வைக்குதா நிலா.சுகமா இருக்கீங்கதானே இப்ப.சந்தோஷம்.மீண்டுவிடலாம் தோழி.தைரியமாய் இருங்கள் கடலூர் பாண்டிச்சேரியில் ஏற்பட்ட பாதிப்புக்களைத்தான் அதிகம் இங்கு தொலைக்காட்சியில் பார்த்தோம்.
பொருள் பொதிந்த அருமையான கவிதை கொதிக்கத் துவங்கிவிட்ட வெயிலுக்கு மிக இதமான பழம் வருக வருக திருத்தக்கனாரே மீண்டும் கவிதைப் பூங்காவில் வசந்தம் மலரட்டும்
அதன்படியே ஸ்ரீரங்கத்திலிருக்கிற வடகலை நாமக்காரர்கள் கெட்டிமேளத்தோடு வந்து ஒரு மாதம் யானைக்கு வடகலை நாமம் போட்டார்கள் பிறகு தென்கலை நாமக்காரர்கள் ஒரு மாதம் யானைக்குத் தென்கலை நாமம் போட்டார்கள்.
மறுநாள் பத்திரிகைக்கைகளில் ஸ்ரீரங்கத்து யானைக்கு மதம் பிடித்து சங்கிலியை அறுத்துக் கொண்டு ஓடிவிட்டது என்று செய்தி வந்தது.
ஆனால் அதற்கு அடுத்த நாள் அதே பத்திரிகைகளில் வேறு செய்தி கூறியதாவது ஸ்ரீரங்கத்து யானைக்கு மதம் பிடிக்கவில்லை அப்படி தவறுதலாகப் பிரசுரிக்கப்பட்டது உண்மையில் யானைக்கு மதம் பிடிக்காமல்தான் சங்கிலியை அறுத்துக் கொண்டு ஓடியது என்று விளக்கம் கொடுக்கப்பட்டதாம்.
இதை இரண்டு தளங்களில் நாம் புரிந்துகொள்ள முடியும் .ஒன்று காலம்காலமாக மானுட சிந்தனையில் மேலும் சிறப்பான அடுத்த காலகட்டம் குறித்த கனவுக்கு இடம் இருந்தபடியே உள்ளது .
மேற்கத்திய சிந்தனையில் பதினெட்டாம் நூற்றாண்டில் பற்ப்ல துறைகளில் பல்வேறு வகையான பரிணாம வாத கருத்துக்கள் உருவாகி வலுப்பெற்றன.
உயிரியல் பரிணாமத்தின் விதிகளை அப்படியே கலாச்சாரத்திலும் சமூகவியலிலும் வரலாற்றிலும் பிற்பாடு உளவியலிலும் போட்டுப் பார்த்ததன் விளைவாக பல்வேறு விதமான சித்தாந்தங்கள் உருவாயின .
உதாரணமாக ஒருசெல் உயிரினத்திலிருந்து பரிணாமம் அடைந்து இன்றைய மனிதன் உருவான நீண்ட பரிணாமப் பாதையின் திசை மேற்கொண்டு என்னவாக இருக்கும் என்ற கேள்வி தத்துவ வாதிகளால் மீண்டும் மீண்டும் எழுப்பப்பட்டது .
அதேவினா வரலாற்றையும் கருத்தியல்களையும் மையமாக்கி விரிவுபடுத்தப்பட்டது .அன்றையகாலகட்டமானது பொருள்முதல்வாதிகளின் கடுமையான தாக்குதல்களை எதிர்கொண்ட கருத்துமுதல்வாதம் தன் தர்க்கத்தை விரிவுபடுத்தி பல உச்சங்களை கண்டடைந்த ஒன்றாகும்.
அத்துடன் அந்த உச்சநிலையில் கருத்துமுதல்வாதமும் பொருள்முதல்வாதமும் ஒன்றையொன்று கண்டுகொண்டதும் நிகழ்ந்தது .ஹெகல் மார்க்ஸ் நீச்சே போன்றவர்கள் அப்படிப்பட்ட உச்சநிலைகள் .மேற்கண்ட வினாவை எழுப்பிய தத்துவவாதிகள் மனிதனின் பரிணாமத்துக்கும் அவனது இதுவரைக்குமான வரலாற்றுக்கும் ஒரு தெளிவான இலக்கு அதை நோக்கி அவனை நகர்த்திச் செல்லும் திட்டம் இருப்பதாக உர்வகித்தார்கள் .
முழுமுதல்படைப்பாளி கண்ணுக்குதெரியாத இயக்குநன் கடவுள் என்ற மையத்தில் தேங்கி நின்றிருந்த கருத்துமுதல்வாதம் இந்த கட்டத்தில்தான் புத்துயிர் பெற்று பாய்ச்சலை நிகழ்த்தியது என்பதைக் காணலாம்.
ஆகவேதான் ஹெகல் உச்சகட்ட நாகரீகம் அடைந்த ஒரு அதிசமூக அமைப்பு நோக்கி வரலாறு நகர்வதாக சொல்லநேர்ந்தது .நீட்ச்சே அதிமனிதனை உருவகிக்கிறார் .
முழுமுதல் மனிதன் முழுமுதல் சமூகம் குறித்த ஏதேனும் ஒரு சித்தாந்தத்தை இக்கால தத்துவவாதிகளில் பெரும்பாலோர் முன்வைத்திருப்பார்கள் .
ஃப்ராய்ட் மனம் என்பது ஒரு இயல்பான அகச்செயல்பாடு அல்ல அறியமுடியா ஆழங்கள் கொண்டது என கூறியதானது மானுட மனம் எதிர்காலத்தில் அடையச்சாத்தியமான பெரும் பாய்ச்சல்கள் குறித்த கனவுகளை மேற்கே ஏற்படுத்தியது .சி ஜி யுங்கின் கருத்துக்களை பயன்படுத்தாத மேற்கத்திய கருத்துமுதல்வாதிகளே இல்லை என்று சொல்லலாம் .மானுடக் கூட்டுமனம் குறித்த உருவகமே அதிமனம் மாமனம் குறித்த பலவகையான உருவகங்களுக்கு ஆதாரம் .
பரிணாமவாதம் கருத்துமுதல்வாத அடிப்படையில் விரிவுபடுத்தப்பட்டதே ஹென்றி பெர்க்ஸனின் படைப்பூக்க பரிணாமம் குறித்த சித்தாந்தம் .
மனிதனின் எல்லா உளவியல் நிகழ்வுகளையும் எல்லா கலாச்சார எத்தனங்களையும் மேலும் மேலும் சிறந்த மனிதத்துக்காகவும் சமூகத்துக்காகவும் இயற்கை மேற்கொள்ளும் சிருஷ்டிகர செயல்பாடுகளாகவே விளக்க முடியும் என்கிறார் பெர்க்சன் .
அதேபோல மேலோட்டமான பார்வையில் மானுட வரலாற்றிலும் மானுட சிந்தனைப்போக்கிலும் உருவாகும் முரண்பாடுகளை விரிவான மானுடபரிணாமம் சார்ந்த ஒரு திட்டத்தில் பொருத்தினால் மட்டுமே புரிந்துகொள்ள முடியும் என்கிறார் பாப்பர் .
பரிணாமவாதம் நவீன நரம்பியல் ஆய்வுகளில் மேலும் பல என்னால் தெளிவாக புரிந்துகொள்ள முடியாதபடி உள்ள முக்கியமானவளர்ச்சிகளை அடைந்துள்ளது.இப்போக்குக்கு எதிரானது மேற்கே இப்போது சற்று அடங்கியுள்ள பின் நவீனத்துவ அலையாகும்.
வரலாற்றுவாதத்தினை நிராகரிக்கும் பின் நவீனத்துவ சிந்தனைகள் இங்கு வரும் போது அவர்கள் எதிர்கொள்ளவேண்டிய முக்கியப்படைப்பாளி தளைய சிங்கமே .
அவர் வேறு ஒருவகையில் நவீனத்துவத்துக்கு எதிராக இருப்பதையும் அவரது படைப்புகளின் பிளவுண்ட தன்மை பின் நவீன படைப்புகளுக்கு சமானமாக இருப்பதியும் அவர்கள் விளக்கவேண்டியிருக்கும் தளையசிங்கம் ஒரு முற்போக்காளராக தன் இலக்கிய வாழ்க்கையை ஆரம்பித்தவர் .
இடதுசாரி கருத்துக்களில் இருந்து வெளியேவர தளைய சிங்கத்துக்கு ஆர்தர் கோஸ்லர் ஷோல்செனிட்சின் முதலியோரின் ஆக்கங்கள் தூண்டுதலாகியுள்ளமை அவரது எழுத்துக்களில் இருந்து தெரிகிறது .
இந்தியாவெங்கும் இடதுசாரிக் கருத்துக்களைமீறி வளர்ந்த எல்லா படைப்பாளிகளும் நவீனத்துவ அழகியல் தத்துவ கட்டமைப்புக்கு உள்ளேயெ சென்று சேர்ந்துள்ளனர் .
இன்று நவீனத்துவம் பின்னகர அவர்கள் தங்கள் முக்கியப்படைப்புகள் சிலவற்றை மட்டும் விட்டுவிட்டு காலத்தில் மறைந்து கொண்டிருக்கிறார்கள் .
ஆழ்ந்து யோசித்தால் தளைய சிங்கத்தை இயக்கிய அடிப்படை வினாக்கள்பலவற்றுக்கு நவீனத்துவ மரபில் பதில் இல்லை என்பதே அதற்குக் காரணம் என்று தெரியும்.
நவீனத்துவத்திலிருந்து விலகிய தளையசிங்கம் அதற்கு அடுத்தகட்டத்துக்கு தன் சொந்த உள்ளுணர்வையும் தருக்கத்தையும் துணைகொண்டு நகர முயன்றார்அவரது முதன்மையான பங்களிப்புகள் இந்த தளத்திலேயே அமைந்தன.
அப்படி முன்னகர்ந்தபோது அவர் படைப்பிலக்கியத்தைவிட்டும் பெரிதும் நகர்ந்து விட்டிருந்தார் .இம்முன்னகர்தலை முதலில் அடையாளம் காட்டிய நூல் ஏழாண்டு இலக்கிய வளர்ச்சி ஏழாண்டு இலக்கியவளர்ச்சி அடிப்படையில் இலக்கிய சர்ச்சைத்தன்மை கொண்டது .ஈழ இலக்கியத்தின் ஒரு காலகட்டத்துப் போக்குக்ளை அவற்றின் படைப்பாளிகளை முன்வைத்து தளையசிங்கம் அலசுகிறார் .ஆனால் அதன் அமைப்பை கூர்ந்து கவனித்தால் அக்காலகட்ட கருத்தியல் இயக்கத்தை ஈழ இலக்கியத்தை முகாந்திரமாகக் கொண்டு தளையசிங்கம் மூன்று பெரும் போக்குகளாகப் பிரித்து ஆய்வுக்கு உட்படுத்துவது தெரியவரும் .ஒன்று மார்க்ஸிய சிந்தனைத்தளம்.
பொருளியல் அடிப்படையில் சமூக இயக்கத்தை புரிந்துகொள்ளுதல் வர்க்கப் போரின் அடிப்படையில் வரலாற்றை விளக்குதல் மனித மனத்தை ஒரு சமூகக் கட்டுமானமாக காணுதல் கலைஇலக்கியங்களை கருத்தியலின் நீட்சிகளாகமட்டும் வகுத்துக் கொள்ளுதல் கருத்தியலை சமூக மாற்றத்துக்கான கருவியாக பயன்படுத்துதல் ஆகியவை அதன் ஆதாரப்போக்குகள் .
இதை உலகளாவிய தளத்தில் விரித்துப் பார்த்தால் மனித மனத்தின் இயக்கத்திற்கு நேரடியான சமூகவியல் விளக்கங்களை அளிக்க மறுத்து அதன் செயலபாடுகளை மேலும் நுட்பமாக காணமுயன்ற மொழிக்கு மனித மன இயக்கத்துடன் கொள்ள சாத்தியமான இணைவை இலக்கியத்தின் அடிப்படை விதியாகக் கண்ட தன்னை முன்னிறுத்தி சமூகத்தையும் வரலாற்றையும் அறிய முயன்ற நவீனத்துவப் பொதுப்போக்குகளுடன் அடையாளப்படுத்தலாம்.ஆனால் நற்போக்கு முற்போக்கைப்போலவே சமூக மாற்றத்தில் இலக்கியம் ஆற்றக்கூடிய பங்களிப்பை வலியுறுத்தியது .
இதன் இணையான மறுபக்கமாக செயல்பட்ட நவீனத்துவத்தின் இன்னொருபோக்கை முதளையசிங்கம் பிரமிளில் சரியாகவே அடையாளம் கண்டார்.கருத்தியல் இயக்கம் சமூக இயக்கம் அழகியல் ஆகியவற்றுக்கு இடையே இணைகோடுகளை போட மறுத்து இலக்கியத்தை பெரிதும் உள்ளுணர்வுகளின் அடிப்படையில் காணமுயன்ற மரபு இது .
ஆனால் இரு அடிப்படைகளில் இருந்து இறுதிவரை தளைய சிங்கம் விலகவில்லை .ஒன்று அனைத்து செயல்பாடுகளுக்கும் மானுட விடுதலைமேம்பாடு ஆகியவற்றுடனான உறவு முக்கியம் என அவர் கருதினார் .இரண்டு தத்துவம் அரசியல் அறிவியல் போன்ற துறைகளுடன் உறவின்றி இலக்கியம் தனித்து இயங்க முடியாது என அவர் நம்பினார் .
ஏழாண்டு இலக்கியவளர்ச்சியை பார்த்தோமென்றால் தளைய சிங்கம் கைலாசபதி முன்வைத்த எந்திரத்தனமான அணுகுமுறையை கடுமையாக நிராகரிக்கிறார் என்பது தெரிகிறது .
அவர் கைலாசபதியை நிராகரிப்பது அறிவியலுக்கு எதிரான நோக்கில் அல்ல .மாறாக கைலாசபதி முன்வைத்த அறிவியல் நோக்கு காலத்தால் பின்தங்கியது என்பதனாலேயே .
ஏழாண்டு இலக்கியவளர்ச்சி எழுதப்பட்ட காலத்தில் ஐரோப்பாவில் தளையசிங்கத்தின் தரப்பை மிக வலுவாக உறுதிப்படுத்தும் ஏராளமான அறிவியல் கோட்பாடுகள் வர ஆரம்பித்துவிட்டன அவற்றை தளையசிங்கம் அறிந்திருக்கவில்லை என்றே அவரது எழுத்துக்களில் இருந்து தெரிகிறது .அக்கோட்பாடுகள் எண்பதுகளில்தான் தமிழில் அறிமுகம் செய்யப்பட்டு விவாதத்துக்கு வந்தன .
கைலாசபதி முன்வைத்துப்பேசிய அறிவியல் கோட்பாடுகள் அவை பிறந்த அறிவுத்தளத்திலேயே ஆழமான மறுபரிசீலனைகளுக்கு ஆளாகிவிட்டிருந்தன.
தளையசிங்கம் இந்த சிந்தனை அலையை நேரடியாக அறியாவிட்டாலும் அவர் அன்றைய நுண் இயற்பியலில் வந்த மாற்றங்களை கூர்ந்து கவனித்திருந்தார் .
அம்மாற்றங்கள் புறவய யதார்த்தம் நிரூபணவாதம் போன்ற கருத்துக்களின் அடிப்படைகளை நிராகரிப்பதை அவர் ஊகித்தார் .அவை கருத்தியல் தளத்தில் ஏற்படுத்தபோகும் மாற்றங்களை அவர் முன்கூட்டிக் கண்டார் .
அப்போது அவருக்கு பதில் சொல்ல வந்த ஈழ எழுத்தாளர் ஒருவர் தளைசிங்கத்தின் கருத்துக்களுக்கு நிரூபணவாத பலம் இல்லை என்று சொன்னது மெய்யுளில் பிரசுரமாகியுள்ளது.இன்று அக்கேள்விகளுக்கு பதிலை நாம் ஃபிரிஜோ காப்ராவில் காரி சுகோவில் ரோஜர் பென் ரோஸில் பால் டேவிஸில் அல்லது க ர்ல் பாப்பரில் இருந்து எடுத்துச் சொல்லலாம் .
மேற்கத்திய சுதந்திர இச்சை விவாதங்களின் நீட்சியாக உருவான நவீனத்துவ சிந்தனைப்போகுகள் மனிதனை சமூகத்துக்கு எதிரானவனாக நிறுத்துவதன் மூலம் அவனது சக்தியை வீணடிக்கின்றன என்று அவர் கருதுவது தெரிகிறது .
மனிதனை சமூகத்தில் இருந்து பிரித்துப் பார்ப்பதை அவர் விரும்பவில்லை .அத்துடன் தளையசிங்கத்தை பொறுத்தவரை மெய்யியல் மிக முக்கியமானது .
தளையசிங்கம் ஏழாண்டு இலக்கிய வளர்ச்சியில் ஒரு இலக்கியவாதியாக இந்த போக்குகளுக்கு இடையே ஒரு இணைப்பு ஒரு பொது இடம் உருவாக சாத்தியமுண்டா என்று பார்க்கிறார் என்று சொல்லலாம்.
ஆனால் கட்டுரைகளில் அதுவரை இருந்த சர்ச்சை தன்மை விலகி சுய உரையாடலுக்குரிய தோரணை தென்பட ஆரம்பிக்கிறது .விளைவாக சீராக விரியும் வாதகதிகளுக்குப் பதிலாக ஒழுங்குக்குள் சற்று சிரமப்பட்டுமட்டுமே தன்னை நிறுத்திகொள்ளும் சிந்தனை மின்னல்கள் காணக்கிடைக்கின்றன .
ஒரு சிந்தனையாளராக தளையசிங்கம் நேரடியானவர் .இடக்கரடக்கல்கள் தயவு தாட்சணியங்கள் அற்றவர் .உண்மையில் பூசிமெழுகாது பேசும் ஒருவரை நாம் எளிதாக புரிந்துகொள்ளும் நிலை இருக்கவேண்டும் .
ஆனால் நமக்கு இதுமிகப்புதியது ஆகையால் அதிர்ச்சியும் குழப்பமும்தான் ஏற்படுகிறது .இலக்கியப்படைப்பு ஒரு படைப்பாளியின் சுயத்தின் வெளிப்பாடு என்ற நவீனத்துவ நிலைப்பாடுதான்.
ஆகவே சாதி குறித்து பேசும்போது எந்தவிதமான பாவனைகளுமில்லாமல் அப்பட்டமாக பேசுகிறார் தளையசிங்கம் .அந்த அப்பட்டத்தன்மை அவரது அந்தரங்க சுத்தியின் விளைவு.
அவரது எழுத்துக்களும் அவரது தனிப்பட்ட வாழ்வும் மரணமும் அவர் எந்த அளவுக்கு சாதியசமூக அமைப்பிற்கு எதிராக இருந்தார் என்பதற்குச் சான்ற கும் .
அறிவியக்கத்தில் ஈடுபடமுனையும் அடித்தளச் சாதியினருக்கு ஏற்படும் தாழ்வுணர்வு அதுசார்ந்து எழும்பிரச்சினைகளை வெளிப்படையாக விவாதித்த ஒரே தமிழ்ச் சிந்தனையாளர் தளையசிங்கமே அது தமிழின் மிக முக்கியமான பிரச்சினையாக இருந்தும்கூட .முற்போக்கு கெடுபிடிகளை எத்தனை துணிச்சலாக அவர் எதிர் கொண்டார் எனபதற்கு இது சான்று .
அதேசமயம் அவர் தாழ்வுணர்ச்சியை அதன்மூலம் உருவாகும் அவநம்பிக்கைமனநிலையை வெல்வதற்கு அவர் அடித்தள சாதியினருக்கு பரிந்துரை செய்தது தீவிரமா ன அதிகார மோகம் தாக்கிவெல்லும் முனைப்பு ஆகியவற்றையே என்பதைக்காணலாம்.
ஆனால் தளையசிங்கத்தின் ஆழ்மனவெளிப்பாடு முதன்மைகொண்டுள்ள மெய்யுளின் அத்தகைய அப்பட்டமான குரல் இல்லை.அது பூடகமும் சிக்கல்களும் தனக்குத்தானே பேசிக்கொள்ளும் இயல்பும் உடையதாக காணப்படுகிறது .மெய்யுள் தளையசிங்கத்தின் படைப்புகளில் மிகச் சிக்கலானது .
ஆனால் அதுவே மிக முக்கியமானது .தமிழில் எழுதப்பட்ட அசல் சிந்தனை நூல்களில் பலவகையிலும் ஆழ்ந்து பயில வேண்டிய முதல் நூலும் அதுதான்வேறு சூழல்களில் இத்தைகைய நூல் வந்திருந்தால் அடுத்தகட்ட அறிஞர்களால் அவை நீவி சீராக்கப்பட்டு தேவையான பின்னணி விளக்கங்கள் அளிக்கப்பட்டு அன்டோனியோகிராம்ஷியின் சிறைக்குறிப்புகள் போல நமக்குக் கிடைத்திருக்கும் .
பரிணாம வரலாற்றை மெய்யியல் நோக்கில் விரித்தெடுத்து ஒரு சித்திரத்தை அளிக்கிறார் .சடநிலையில் இருந்து பிரபஞ்சம் உயிர்நிலை நோக்கி முதலில் பரிணாமம் பெற்றது .
இங்கு ஒரு விஷயம் கவனிக்கவேண்டும்.இவை உருவகங்களே என்றும் புரிந்து கொள்ளும் வசதிக்காக செய்யப்படுபவை என்றும் தளையசிங்கம் வலியுறுத்திச் சொல்கிறார்.
மிகப்பிற்காலத்தில் அதை ஆன்மீகவாத மரபுகள் எடுத்துக் கொண்டன .இந்த எடுத்தாளுகை பகவத் கீதையால் செய்யப்பட்டது என்பார் டி டி கோசாம்பி தளையசிங்கம் இதை விளக்குகிறார் .
மனித இருப்பு அன்னமயகோசம் பருப்பொருள் பிராணமய கோசம்உயிர் மனோமய கோசம் மனம் விஞ்ஞானமயகோசம் ஆழ்மனம் ஆனந்தமய கோசம் ஒட்டுமொத்த ஆழ்மனம் பேர்மனம் ஆகிய பல தளங்களில் உள்ளது என்று பகுக்கிற ர் .
இனி ஆழ்மனத்தை மையமாகக் கொண்ட மானுடம் உருவாகும் என்கிறார் .இதுவரை அதிமானுடர்களுக்கும் யோகிகளுக்கும் சாதகம் செய்து அடையக் கூடியதாக இருந்த விஞ்ஞான மய கோசமும் ஆனந்தமனகோசமும் இனிமேல் உருவாகும் காலச்சுழலில் அனைவருக்கும் உரியதாக ஆகும் என்கிறார் தளைய சிங்கம் .
உண்மையில் இதுசாத்தியமா என்ற கேள்வியைவிடவும் முக்கியமானது அப்படிப்பட்ட ஒரு நிலையில் இன்று நாம் கொண்டிருக்கும் நம்பிக்கைகள் கொள்கைகள் கோட்பாடுகள் எம்மாதிரி பொருள்படும் என்ற வினாதான் .